
REFERAT DE APROBARE
La proiectul de hotărâre privind: revocarea parțială a Hotărârii Consiliului Local al comunei Gohor nr. 10 din data de 20.03.2025 privind aprobarea Programului de Acțiune Comunitară destinat prevenirii și combaterii riscului de sărăcie și excluziune socială, precum și a Planului de acțiuni și lucrări de interes local, pentru anul 2025, aferente comunei Gohor, județul Galați

Potrivit prevederilor art. 61 alin. (1), lit. a) din Legea nr. 196/2016 privind venitul minim de incluziune, cu modificările și completările ulterioare, „Pentru îndeplinirea obligaţiei prevăzute la art. 59 alin. (1) de către persoanele apte de muncă beneficiare de ajutor de incluziune, primarii au următoarele obligaţii: a) să întocmească anual un plan de acţiuni/lucrări de interes local, care se poate revizui semestrial.”
Prin Hotărârea Consiliului Local al comunei Gohor nr. 10 din data de 20.03.2025, s-a aprobat la art. 2, Planul de acțiuni și lucrări de interes local, pentru anul 2025, al comunei Gohor, județul Galați. Din prevederile art. 61 alin. (1), lit. a) din Legea nr. 196/2016 privind venitul minim de incluziune, cu modificările și completările ulterioare, reiese că aprobarea Planului de acțiuni și interes local este în sarcina primarului și nu a Consiliului local. Prin urmare, s-a emis Dispoziția nr. 43/24.03.2025 în acest sens.
Având în vedere cele menționate mai sus, este necesar a se revoca articolul nr. 2 din Hotărârea Consiliului Local al comunei Gohor nr. 10 din data de 20.03.2025, care prevedea initial „ Art.2. Se aprobă Planul de acțiuni și lucrări de interes local, la nivelul comunei Gohor, județul Galați, pentru anul 2025, potrivit anexei nr. 2 care face parte integrantă din prezenta hotărâre.”
Așadar, este de competența Consiliului Local Gohor, îndreptarea acestei erori printr-o hotărâre de revocare parțială. 

Primar,

